[{"text_idx": "#000003", "text": "Gauri Lankesh, fama hinda j\u0302urnalistino estis pafmurdita mardon la 5an de septembro 2017a, de tac\u0302mento kiu venis al s\u0302ia hejmo en Bangalore, c\u0302efurbo de Karnataka."}, {"text_idx": "#000005", "text": "Klaku por afis\u0302i plenekrane jeGauri Lankesh"}, {"text_idx": "#000007", "text": "Lau\u0306 la brita c\u0302iutaga j\u0302urnalo la Guardian, s\u0302i nelge deklaris ke la kruela malamo rekte direktita kontrau\u0306 s\u0302i, timigis s\u0302in pri la esprimlibereco en Hindio."}, {"text_idx": "#000008", "text": "Lau\u0306 la sama j\u0302urnalo, s\u0302i aldonis ke s\u0302i decidis dau\u0306rigi la batalon de Ambedkar rilate al la socialaj reformoj. B. R. Ambedkar, C\u0302efministro de la Justico de la sendependa Hindio, estis unu el la c\u0302efaj redaktintoj de la nuna Hindia Konstitucio, li ankau\u0306 kontrau\u0306batalis la hinduisman kaj islaman ekstremismon, sed estas precipe konata pro sia agado kontrau\u0306 la diskriminacio al la Dalits (netus\u0302ebluloj)."}, {"text_idx": "#000009", "text": "J\u0302us antau\u0306 tiu c\u0302i murdo, la Komitato por la defendo de la J\u0302urnalistoj nombris 26 nepunitajn murdojn de hindaj j\u0302urnalistoj de 1992."}, {"text_idx": "#000010", "text": "La partio de la C\u0302efministro Modi (BJP), interpelaciata antau\u0306 la Parlamento, vigle reagis dirante ke li kondamnas tiun murdon, ke li ordonis enketon, sed ankau\u0306 certigis ke la respekto de la leg\u0302o kaj de la ordo estas la tasko de la S\u0302tato de Karnataka (kies c\u0302efurbo estas Bangalore)."}, {"text_idx": "#000011", "text": "Estas la dua murdo de raciista j\u0302urnalisto de du jaroj en Karnataka kaj la murdintoj de la antau\u0306a M. Kalburgi, neniam estis trovitaj."}, {"text_idx": "#000012", "text": "La Internacia Asocio de la Liberpenso (AILP) memor-salutas tiun kurag\u0302an virinon kaj postulas de la hindia registaro ke la kulpintoj estu trovitaj kaj jug\u0302itaj."}]